section_heading: Kolovoz
paragraph_text: 16. kolovoza su četnici u Čuntiću i Dragotincu ubili i ranili više hrvatskih civila. 18. kolovoza četnici su minobacačima napali sela Maju i Svračicu. Nenaoružan su Hrvate u tim selima maltetirali, imovinu im opljačkali i popalili a kuće razorili. 20. kolovoza napali su Sunju i Komarevo. 22. kolovoza Hrvatska Kostajnica po prvi put je napadnuta s teritorija BiH, iz Bosanske Kostajnice. Napadnuta je minobacačima i topništvo. 25. kolovoza je sam predsjednik RH posjetio Banovinu, obišavši bojišnicu kod Pecki, Petrinje, Siska i Hrv. Kostajnice. 26. kolovoza zrakoplovstvo JNA bombardiralo je Sunju, a istog dana četnici iz Hrastovca zauzeli su hrvatsko selo Stazu kod Sunje, opljačkali i spalili sve hrvatske kuće. Hrvati iz tog sela je pošlo u zbjeg. 29. kolovoza su četnici i JNA spalili većinski hrvatsko selo Skelu kod Gline. 31. kolovoza JNA je napala industrijsku zonu grada Siska.